b'\n_START_ARTICLE_\nHans von Fersen\n_START_SECTION_\nElulugu\n_START_PARAGRAPH_\nS\xc3\xbcndis Eestimaa maan\xc3\xb5uniku, Laupa (Laupa), Lohu (Loal) ja J\xc3\xa4neda (Jendel) m\xc3\xb5isniku (aastast 1630 ka Abja) Reinhold von Ferseni (1594\xe2\x80\x931649) ja Dorothea Wrangelli (1590\xe2\x80\x931652) pojana. Tema ema oli Rootsi feldmarssali ja Liivimaa kindralkuberneri Herman Wrangeli \xc3\xb5de._NEWLINE_1643. aastal teenis v\xc3\xa4lja kaptenleitnandi auastme ja sai 1655. aastal H\xc3\xa4meenlinna (rootsi Tavastehus) l\xc3\xa4\xc3\xa4ni r\xc3\xbcgemendi\xc3\xbclemaks. Aastast 1660 oli Tallinna komandant ja aastal 1665 sai jalav\xc3\xa4e kindralmajori auastme, ning oli ka Eestimaa hertsogkonna maan\xc3\xb5unik.  _NEWLINE_1674. aastal \xc3\xbclendati Hans von Fersen kindralleitnandiks ja koos vend Fabian von Ferseni ning onupoegade Otto Wilhelm von Ferseni ja Hermann von Fersen nooremaga Cronendahli sai ta (Skabersj\xc3\xb6, Sk\xc3\xa5ne maakonnas) vabah\xc3\xa4rra tiitli. Aastal 1675 m\xc3\xa4\xc3\xa4rati Hans von Fersen Riia kuberneriks ja 6. mail 1682 Ingerimaa, N\xc3\xb6teborgi ja K\xc3\xa4kisalmi l\xc3\xa4\xc3\xa4ni kuberneriks Narvas, kus ta ka j\xc3\xa4rgmisel aastal suri. _NEWLINE_Ta oli Cronendahli vabah\xc3\xa4rra, M\xc3\xa4o (Mekshoff), Abja (Abia), Palupera (Palloper), Kammeri (Duckershof), Laupa (Laube), Valkla (Wallk\xc3\xbcll), Sipa (Siep) ja Emaj\xc3\xb5e (Embekshoff, Embeck \xe2\x80\x93 liideti hiljem Puurmanni ja Raadiga) m\xc3\xb5isa p\xc3\xa4rush\xc3\xa4rra.'